                                          udskrift
                                               af
                         sø- & handelsrettens dombog
                                         ____________
                                             dom
afsagt den 5. april 2013
h-40-11
                                     bsl a/s
                                    (advokat morten schou kierulff)
                                    mod
                                    if skadeforsikring
                                    (advokat henrik valdorf-hansen)
indledning
if skadeforsikring (herefter: if) har tegnet en speditøransvarsforsikring for bsl a/s (heref-
ter: bsl) med dækning efter nordisk speditørforbunds almindelige bestemmelser 2000
                                                -2-
(herefter: nsab 2000). i forbindelse med bortkomsten af et parti kaffe under transport fra
danmark til litauen udbetalte bsl som kontraherende transportør erstatning til varemodta-
geren joint stock company ”sanitex” (herefter: sanitex) efter cmr-lovens regler. sagens
spørgsmål er, om if skal dække bsl’s fulde tab, eller om forsikringsdækningen i medfør af
nsab 2000 § 23 kan begrænses til 2 sdr pr. kilo gods, idet godset forsvandt, mens det var i
søtransportørens varetægt.
påstande
bsl har nedlagt endelig påstand om, at if skal betale bsl modværdien i dkk på betalings-
tidspunktet af eur 54.500 med tillæg af procesrente fra 14. februar 2013 til betaling sker.
if har nedlagt påstand om frifindelse.
sagens omstændigheder
det faktiske hændelsesforløb
sanitex har i en årrække bestilt kaffe fra merrild kaffe a/s (i det følgende merrild). bsl var
antaget til at transportere kaffen fra merrilds faciliteter i kolding til sanitex i kaunas i litau-
en.
      i april 2010 afgav sanitex en ordre på kaffe for i alt 211.007,40 euro. kaffen blev hentet
hos merrild af bsl’s undertransportør den 14. april 2010 og fragtet på to trailere med regi-
streringsnumrene mb9446 og op7005 til havnen i fredericia, hvor trailerne efter planen skul-
le ombord på dfds’ skib til klaipeda i litauen den 16. april 2010. de to trailere blev henstil-
let på havneområdet. da trailerne skulle lastes ombord på skibet den 16. april 2010, var trai-
lerne forsvundet.
      bsl har efterfølgende betalt erstatning til sanitex for den bortkomne kaffe efter regler-
ne i cmr-loven og har anmodet if om at udbetale beløbet med henvisning til den tegnede
speditøransvarsforsikring.
                                                  -3-
       if har anerkendt at skulle dække bsl’s ansvar for bortkomst af kaffen i traileren med
registreringsnummer op7005 fuldt ud, men har vedrørende godset i traileren med registre-
ringsnummer mb9446 kun anerkendt at skulle dække med 2 sdr pr. kilo.
       der er enighed mellem parterne om, at godset i sidstnævnte trailer forsvandt, mens det
var i dfds’ varetægt. parterne er endvidere enige om, at bsl i forhold til sanitex er ansvar-
lig efter reglerne i cmr-loven.
transportaftalen
af rammeaftalen mellem bsl og merrild vedrørende transport til de baltiske lande fremgår
blandt andet, at transit-tiden udgør 2-4 arbejdsdage afhængig af afskibningsdag, og at alle
transporter udføres i henhold til nsab 2000. endvidere fremgår … ”baltship road a/s are of-
fering equipment and space-guarantee, meaning that when all deadlines in terms of booking-notice are
kept by merrild kaffe/sara lee, we will guarantee that we always have the equipment needed, and the
space on the ferry for all loads booked.”
       bsl har for den konkrete transport udstedt et cmr-fragtbrev.
       af den af bsl udstedte faktura vedrørende transporten fremgår, at alle opgaver udfø-
res i henhold til nsab 2000.
forsikringsaftalen
af policen for den speditøransvarsforsikring, som bsl tegnede hos if den 12. juni 2009,
fremgår under afsnittet ”dækningsomfang og aftalegrundlag”, at forsikringen dækker for-
sikringstagerens/sikredes civilretlige erstatningsansvar i dennes egenskab af speditør, i hen-
hold til eller ikke mere byrdefuld end nsab 2000. under ”forsikringsbetingelser” er henvist
til ”almindelige betingelser for speditøransvarsforsikring (nsab 2000)” og ”almindelige
betingelser for fragtføreransvarsforsikring (75-fa-2000)”, som er gengivet senere i policen.
under overskriften ”speditøransvarsforsikringsbetingelser” fremgår blandt andet:
       ”…
       §5    erstatning ydes i henhold til nsab 2000 § 5 og §§ 15 til 27.
       …
                                                -4-
       §7    i det omfang, selskabet har udbetalt erstatning for skade, som speditøren
             kan kræve erstattet af tredjemand, indtræder selskabet i retten mod denne.
             det påhviler speditøren at sikre regreskrav mod tredjemand. hvis dette
             forsømmes, er forsikringen uvirksom i samme omfang.
       …”
der er fremlagt korrespondance fra 2009-2010, som viser, at der i perioden var drøftelser
mellem bsl og if om omfanget af forsikringsdækning ved ansvar for indlandstransporter i
tredjelande, og at man herunder drøftede betydningen af nsab 2000 § 23.
forklaringer
martin nielsen har forklaret blandt andet, at han som divisionschef for bsl arbejder med
transport til og fra baltikum. han har været i transportbranchen siden 1993 og hos bsl siden
2007.
       i 2010 havde bsl mellem 150 og 200 transporter for merrild om året. der var altid tale
om lastbiltransport. transporterne blev booket via e-mail, hvorefter bsl stillede hos merrild
med en lastvogn med trailer med plads til 34 paller. godset blev altid på traileren under hele
transporten, og bsl udstedte altid et cmr-fragtbrev for transporterne. han kan ikke huske,
at merrild krævede, at der blev udstedt cmr-fragtbrev. de har aldrig lavet et multimodalt
transportbrev for en transport for merrild, og det har heller ikke været drøftet med merrild,
at der skulle være tale om multimodale transporter. transporterne foregik typisk ved, at
lastbilen kørte til færgeterminalen i fredericia, hvor traileren med godset blev kørt ombord
på dfds’ færge til klaipeda. fra klaipeda blev traileren kørt ad landevejen det sidste stykke
til kaunas. det var ikke en betingelse fra merrilds side, at transporten foregik på denne må-
de. bsl kunne selv vælge, om man i stedet ville køre godset hele vejen sydover gennem
tyskland, men typisk kunne det ikke svare sig økonomisk. merrild vidste, at transporten til
dels foregik pr. skib, idet merrild indrettede sin bestilling af transport ud fra dfds’ to ugent-
lige afgange til klaipeda.
                                                 -5-
ove søndergaard har forklaret blandt andet, at han i dag er pensionist, men at han fra 2007
til 2011 var ansat i baltship a/s, der i dag kaldes bsl. hans ansvarsområder var kvalitetssty-
ring, miljø, arbejdssikkerhed, transportkontrakter og reklamationer mv.
        han havde kendskab til bsl’s forsikringer, men selve forhandlingerne med forsik-
ringsselskaberne blev varetaget af direktionen, typisk af flemming rung.
        han har set en del af korrespondancen med if i forbindelse med den såkaldte vestas-
kontrakt og ved også, at der har været holdt møder herom. i forbindelse med at bsl for-
handlede om en transportaftale med vestas, havde vestas stillet krav om, at der skulle afta-
les en ansvarsdækning på 8,33 sdr pr. kilo for alle typer transporter. drøftelserne med if
gik på, om bsl i den situation kunne få fuld dækning hos if, eller kun kunne få dækket det
beløb, som if kunne få dækket hos en undertransportør. han ved ikke, hvad konklusionen
på drøftelserne blev. hans egen korrespondance med if om nsab § 23 vedrørte den særlige
situation, hvor godset skulle videretransporteres af en undertransportør i australien. drøf-
telserne handlede ikke om sølovens ansvarsbegrænsningsregler. han nåede ikke til enighed
med if. det har altid været hans opfattelse, at if skulle dække i samme omfang, som bsl
blev ansvarlig f.eks. i henhold til cmr-loven, uanset om transporten indeholdt en søtrans-
port.
frits bindzus har forklaret blandt andet, at han er policechef hos if marineafdeling. han har
været leder af afdelingen siden 2000 og har en baggrund som skibsfører.
        han blev involveret i kundeforholdet til bsl omkring 2008, hvor der var drøftelser om
en udvidelse af bsl’s speditøransvarsforsikring hos if i forbindelse med bsl’s aftaler om sø-
transport for vestas, idet vestas ønskede at hæve ansvarsbegrænsningen under søtranspor-
ter til 8,33 sdr i stedet for 2 sdr. if ønskede ikke at udvide forsikringsdækningen og gav
udtryk for over for bsl, at man foretrak, at transporterne foregik på nsab vilkår. if lavede
en beregning af præmien for en forsikring med den ønskede ændring, som viste, at forsik-
ringspræmien ville blive det dobbelte af det, som bsl betalte på det pågældende tidspunkt.
de nåede aldrig at blive færdige med drøftelserne.
        i forbindelse med nærværende sag opstod der igen diskussion om omfanget af forsik-
ringsdækning. han mener, at det under de tidligere drøftelser blev gjort helt klart for bsl, at
                                                -6-
en udvidelse af ansvaret fra 2 sdr til 8,33 sdr ikke var omfattet af speditøransvarsforsikrin-
gen.
      han er enig i, at det ikke er en betingelse for dækning under speditøransvarsforsikrin-
gen, at if kan opnå fuld regres. der kan væres situationer, hvor if ikke kan få fuld dækning
hos tredjemand, men hvor bsl’s krav dækkes fuldt ud under forsikringen.
      i forhold til en landevejstransport, der er kombineret med en søtransport, vil if som
udgangspunkt kun dække forsikringstagers tab med 2 sdr pr. kilo, hvis skaden er sket un-
der den del af transporten, som er dækket af søloven.
      speditøransvarsforsikringen er en håndteringsforsikring. det er afgørende for if, at det
er muligt at videreføre kravet mod en anden transportør. hvis ikke if ved, hvilken slags
transport der er tale om, er det svært at beregne præmien.
procedure
bsl har gjort gældende, at if i henhold til den indgåede forsikringsaftale er forpligtet til at
dække hele det beløb, som bsl har måttet udbetale til sanitex i erstatning.
      nsab 2000 forudsætter og giver speditøren mulighed for at påtage sig et ansvar som
kontraherende transportør inden for de forskellige transportformer og få dækning under
nsab 2000 afhængig af de regler, som gælder for den pågældende transportform. dette
fremgår af indledningen til nsab 2000, hvor der blandt andet henvises til cmr. efter nsab
2000 § 22 er ansvaret maksimeret til 8,33 sdr pr. kilo. dette svarer til ansvarsbegrænsnings-
reglen i cmr-loven.
      det er ubestridt, at bsl har indgået aftale om en international landevejstransport, og at
bsl i forhold til sanitex er ansvarlig efter cmr-loven. det følger herefter af henvisningen til
nsab 2000 i forsikringspolicen, at bsl skal have fuld dækning for sit tab hos forsikringssel-
skabet. if kan i den foreliggende situation ikke påberåbe sig netværksklausulen i nsab 2000
§ 23 med den følge, at if’s ansvarsdækning skulle være begrænset efter sølovens regler til 2
sdr pr. kilo. netværksbestemmelsen i § 23 skal fortolkes indskrænkende. det har aldrig væ-
ret meningen, at § 23 skulle bevirke en ansvarsbegrænsning i speditøransvarsforsikringen.
formålet med denne forsikring er netop at dække det ansvar, som speditøren måtte pådrage
sig.
                                                 -7-
       det anerkendes, at if kan have problemer med at opnå regres for det fulde beløb hos
tredjemand. dette er imidlertid en del af den risiko, som forsikringsselskabet påtager sig, og
er ikke afgørende for, om bsl kan opnå fuld dækning under forsikringen.
       det må komme if til skade, at der ikke i forsikringsaftalen er taget forbehold om en la-
vere dækning, når der i en cmr-transport indgår søtransport. en sådan begrænsning kan
ikke indfortolkes i henvisningen til nsab 2000. det burde endvidere være præciseret i for-
sikringsaftalen, hvis det var en betingelse fra if’s side, at der blev aftalt multimodal transport
i de situationer, hvor der indgik flere transportformer. enhver uklarhed må komme if til
skade.
       det afvises, at de drøftelser, som parterne havde i 2009 og 2010 om forsikringsdæknin-
gen i forhold til transporter for vestas, har betydning for den foreliggende sag.
if har gjort gældende, at den tegnede speditøransvarsforsikring dækker bsl’s ansvar i hen-
hold til men ikke mere byrdefuldt end nsab 2000. dette betyder i den konkrete sag, at bsl’s
ansvar i henhold til nsab 2000 § 23 kun er dækket med 2 sdr pr. kilo i overensstemmelse
med sølovens ansvarsbegrænsningsregel, idet bortkomsten skete, mens godset var i
søtransportørens varetægt.
       nsab 2000 § 23 tager højde for, at det er væsentligt for speditøren, at der er samme
mulighed for at gøre et ansvar gældende over for en undertransportør, som speditøren kan
blive mødt med af ordregiveren. på samme måde er det væsentligt for assurandøren, at der
er en regresmulighed.
       af rammeaftalen mellem merrild og bsl fremgår, at nsab 2000 er gældende, og at det
var forudsat, at transporterne mellem kolding og destinationer i baltikum var kombinerede
transporter, som foregik dels som landevejstransport og dels som søtransport. der er i ram-
meaftalen intet krav om, at transporterne skulle udføres efter reglerne i cmr-loven. bsl
kunne have udstedt et fragtbrev vedrørende en multimodal transport, men valgte at udstede
et cmr-fragtbrev. det beror således på bsl’s egne forhold, at bsl har pådraget sig et ansvar
efter cmr-loven, et udvidet ansvar, som bsl ikke havde behøvet at påtage sig, og som bsl
ikke har krav på at få dækket under speditøransvarsforsikringen. bsl har ikke løftet bevis-
byrden for, at man har krav på en udvidet dækning.
                                                  -8-
sø- og handelsrettens afgørelse
henvisningen til nsab 2000 i rammeaftalen mellem merrild og bsl udelukker ikke, at det
for den enkelte transport aftales, at denne skal udføres som en international vejtransport ef-
ter cmr-loven, sådan som det er sket for den af sagen omhandlede transport.
       det er forudsat i rammeaftalen, at en del af den enkelte transport ville foregå med skib,
hvilket må have været if bekendt, da forsikringen blev tegnet. if har ikke i forsikringsaftalen
betinget sig, at transporter, hvor flere transportformer indgik, skulle aftales som multimoda-
le transporter. henvisningen i forsikringspolicen til nsab 2000, herunder netværksklausu-
len i nsab 2000 § 23, kan ikke i sig selv føre til, at if kan begrænse forsikringsdækningen
over for bsl til sølovens ansvarsbegrænsning på 2 sdr pr. kilo i en situation, hvor bsl ube-
stridt er ansvarlig efter cmr-lovens regler over for varemodtageren.
       som følge af det anførte tages bsl’s påstand til følge. af de tilkendte sagsomkostnin-
ger dækker 10.140 kr. retsafgift og resten udgiften til advokatbistand.
                                        thi kendes for ret:
if forsikring skal inden 14 dage betale bsl a/s modværdien i dkk af 54.500 eur med til-
læg af procesrente fra 14. februar 2013, samt sagens omkostninger med 45.000 kr.
sagsomkostningsbeløbet forrentes efter rentelovens § 8a.
jens fehrn-christensen                      mette skov larsen                   henrik dam
                                               (sign.)
                                            ___ ___ ___
                                 udskriftens rigtighed bekræftes
                              sø- og handelsretten, den 5. april 2013
